दोस्ती से बढ़कर बताया रिश्ता, फैंस से पूछा- क्या मुझे खुश रहने का हक नहीं ?
Nawazuddin Siddiqui Wife Aaliya Siddiqui Instagram Post For Her New Friend Goes Viral - बॉलीवुड एक्टर नवाजुद्दीन सिद्दीकी की पत्नी आलिया सिद्दीकी की लाइफ में एक नए शख्स की एंट्री हो गई है। आलिया ने खुद इस मिस्ट्री मैन को लेकर खुलासा किया है।
बॉलीवुड एक्टर नवाजुद्दीन सिद्दीकी की पत्नी आलिया सिद्दीकी की लाइफ में एक नए शख्स की एंट्री हो गई है। आलिया ने खुद इस मिस्ट्री मैन को लेकर खुलासा किया है। अपने इंस्टाग्राम अकाउंट पर उनके साथ एक तस्वीर शेयर करते हुए इमोशनल नोट भी लिखा। इस नोट के जरिए आलिया ने यह क्लीयर कर दिया है कि इस शख्स के साथ उनका रिश्ता दोस्ती से ज्यादा है। इससे पहले रविवार को भी आलिया ने एक वीडियो शेयर किया था जिसमें वो इसी शख्स के साथ नजर आ रही थीं।
एक रिश्ते से निकलने में 19 साल लगे
आलिया ने साेमवार को इमोशनल नोट के साथ यह तस्वीर शेयर की। उन्होंने लिखा, ‘मुझे एक ऐसे रिश्ते से बाहर निकलने में 19 साल लग गए, जिसे मैंने संवारा था। पर मेरे जीवन में मेरे बच्चे मेरी प्रायोरिटी हैं और हमेशा रहेंगे। हालांकि, कुछ रिश्ते ऐसे होते हैं जो दोस्ती से बढ़कर होते हैं। और यह रिश्ता ऐसा ही एक रिश्ता है। मैं अपनी खुशी आप सभी के साथ शेयर करके बहुत खुश हूं। क्या मुझे खुश रहने का हक नहीं है?’
बच्चों को कोई तकलीफ नहीं देना चाहती
इससे पहले ईटाइम्स को दिए एक इंटरव्यू में आलिया सिद्दीकी ने कहा, ‘मैं आगे बढ़ चुकी हूं और मेरा यह रिश्ता दोस्ती से बढ़कर है। हमारे बीच कमिटमेंट भी है पर मैं अपने बच्चों को कोई तकलीफ नहीं देना चाहती। मैं अपनी जिंदगी को अपने बच्चों के साथ जीना चाहती हूं।’
वहीं ट्रोलर्स के बारे में पूछे जाने पर आलिया ने कहा, ‘यह कुछ ही समय की बात है। लाइफ में जब भी आप कुछ अच्छा करते हैं तो लोग आपके बारे में बुरा ही कहते हैं।’
आपको पैसा नहीं, इंसान खुश रखता है
अपने मिस्ट्री मैन के बारे में बात करते हुए आलिया ने कहा, ‘वो एक जेंटलमैन हैं। मैं उनकी इंटेलिजेंस से प्रभावित हूं। मैं मानती हूं कि पैसा आपको खुश नहीं रखता, बल्कि एक इंसान रखता है। वो मेरी बहुत इज्जत करते हैं और वो इंडिया से नहीं, इटली से हैं। मैं उनसे यहां दुबई में ही मिली।’
नवाज के साथ सबकुछ ठीक है
नवाज के बारे में बात करते हुए आलिया ने कहा, 'नवाज पिछले महीने दुबई आए थे और अब हमारे बीच सब कुछ सेटल हो चुका है। मैं नवाज से और बच्चों से दुबई में ही रहने के बारे में बात कर चुकी हूं। बस इतना जानती हूं कि जब बच्चे खुश हैं तो मैं भी खुश हूं।'